آوروپا بیرلیینین بروکسل سامیتینین یئکون بیاننامهسی تام شکیلده ماراقلاریمیزا جاواب وئریر.
بو سؤزلری آخار. آذ-آ آچیقلاماسیندا کئچمیش دیپلومات، پولیتولوگ فیکرت صادیقوو دئییب. پولیتولوگ بیرگه بیاننامهده آتت-این مینسک قروپونون آدینین چکیلمهمهسینین بعضی مطلبلردن خبر وئردیینی وورغولاییب:
«بو، اصلینده واسطهچی اؤلکهلره بیر مئساژدیر، هم ده او آنلاما گلیر کی، آوروپا بیرلیگی شرق طرفداشلیغی اؤلکهلرینین اراضی بوتؤولویو مسئلهسی ایله باغلی جدی مشغول اولاجاق. دوزدور، بیرلیک آتت-این مینسک قروپونو اوزاقلاشدیرمایاجاق، چونکی بورادا آوروپا بیرلیینه داخیل اولان اؤلکهلر تمثیل اولونور. آنجاق واسطهچیلر آوروپا بیرلیینین بو قراریندان درس گؤتورملیدیرلر. آوروپا بیرلیگی آتت-این مینسک قروپونون آدینی اینکار ائدیرسه، بو، اؤزلویونده تشکیلاتین فعالیتینین تقدیر اولونمادیغینین گؤستریجیسیدیر. اساس مسئله آمریکا، روسییا و فرانسانین بوندان سونرا آتاجاغی آددیملاردیر».
قید ائدک کی، نویابرین ۲۴-ده بلچیکانین پایتختی بروکسلده شرق طرفداشلیغی اؤلکهلرینین سامیتینده قبول ائدیلن بیرگه بیاننامهده شرق طرفداشلیغینین بوتون دؤولتلرینین اراضی بوتؤولویو، موستقیللیگی و سوورنلیگی بیرمعنالی اولاراق بیر داها دستکلنیب.
azb_Arab azb_Arab azb_Arab azb_Arab